ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Οκτωβρίου 1998 για τη συγκρότηση ομάδων εμπειρογνωμόνων που συνδράμουν την Επιτροπή σχετικά με το περιεχόμενο και τον προσανατολισμό των κεντρικών δράσεων στον τομέα της έρευνας και της τεχνολογικής ανάπτυξης [κοινοποιηθείσα υπό τον αριθμό Ε(1998) 3120] (Κείμενο που παρουσιάζει ενδιαφέρον για τον ΕΟΧ) (98/610/ΕΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

Εκτιμώντας:

ότι, έχοντας ως επιδίωξη την αύξηση της διαφάνειας της κοινοτικής πολιτικής έρευνας και τεχνολογικής ανάπτυξης, ώστε να εξελιχθεί προς περισσότερο στρατηγικό ρόλο, η Επιτροπή επιθυμεί μεγαλύτερη συμμετοχή όλων των συντελεστών της έρευνας (συμπεριλαμβανομένων των χρηστών) στη διεξαγωγή των εργασιών της 7

ότι, ως εκ τούτου, είναι σκόπιμο να συγκροτηθούν ομάδες εμπειρογνωμόνων για να συμβουλεύουν την Επιτροπή σχετικά με το περιεχόμενο και τον προσανατολισμό των κεντρικών δράσεων που περιλαμβάνονται στις αποφάσεις του Συμβουλίου σχετικά με τα ειδικά προγράμματα για την εφαρμογή, αφενός, του πέμπτου προγράμματος-πλαισίου της Ευρωπαϊκής Κοινότητας για τις κοινοτικές δράσεις έρευνας, τεχνολογικής ανάπτυξης και επίδειξης (1) και, αφετέρου, του πέμπτου προγράμματος-πλαισίου για τις κοινοτικές δράσεις έρευνας και εκπαίδευσης της Ευρωπαϊκής Κοινότητας Ατομικής Ενέργειας (2) (εφεξής καλούμενα «τα ειδικά προγράμματα») 7 ότι αυτές οι κεντρικές δράσεις, βάσει της απόφασης, πρέπει, ενδεχομένως, να ομαδοποιηθούν για λόγους που άπτονται της φύσης των προσεγγιζομένων θεμάτων 7

ότι, στο πλαίσιο αυτό, οι ομάδες εμπειρογνωμόνων έχουν ως αποστολή να συμβάλουν στον καθορισμό της στρατηγικής που τίθεται σε εφαρμογή μέσω των κεντρικών δράσεων ή των ομάδων κεντρικών δράσεων σε συνολικό επίπεδο και να διατυπώνουν επί του θέματος συμπεράσματα με κάθε διαφάνεια και ανεξαρτησία 7

ότι, λαμβανομένης υπόψη της φύσης των εργασιών, είναι σκόπιμο να επιλεγούν, από ένα ευρύ φάσμα υποψηφιοτήτων, επιφανείς προσωπικότητες που ανταποκρίνονται σε ένα σύνολο ενδεδειγμένων για τις εν λόγω εργασίες προσόντων 7

ότι, εξάλλου, στη σύνθεση αυτών των ομάδων εμπειρογνωμόνων πρέπει να λαμβάνεται υπόψη το σύνολο των συντελεστών της έρευνας 7 ότι, λόγω αυτού, είναι επίσης σκόπιμο να επιδιωχθεί εξισορροπημένη συμμετοχή γυναικών και ανδρών 7

ότι είναι σκόπιμο να συγκροτηθούν αυτές οι ομάδες εμπειρογνωμόνων και να καθοριστεί η εντολή τους,

ΑΠΟΦΑΣΙΖΕΙ:

Άρθρο 1

Συγκροτούνται από την Επιτροπή οι ακόλουθες ομάδες εμπειρογνωμόνων:

- η ομάδα εμπειρογνωμόνων «υγεία, διατροφή και περιβαλλοντικοί παράγοντες»,

- η ομάδα εμπειρογνωμόνων «έλεγχος των λοιμωδών ασθενειών»,

- η ομάδα εμπειρογνωμόνων «το εργοστάσιο κύτταρο»,

- η ομάδα εμπειρογνωμόνων «γήρανση του πληθυσμού»,

- η ομάδα εμπειρογνωμόνων «αειφόρος διαχείριση της γεωργίας, της αλιείας και της δασοκομίας, συμπεριλαμβανομένης της ολοκληρωμένης ανάπτυξης της υπαίθρου»,

- η ομάδα εμπειρογνωμόνων «κοινωνία της πληροφορίας»,

- η ομάδα εμπειρογνωμόνων «πρωτοπόρα προϊόντα, διαδικασίες και μορφές οργάνωσης»,

- η ομάδα εμπειρογνωμόνων «βιώσιμη κινητικότητα και συνδυασμός μεταφορικών μέσων»,

- η ομάδα εμπειρογνωμόνων «νέες προοπτικές για τον τομέα της αεροναυπηγικής»,

- η ομάδα εμπειρογνωμόνων «τεχνολογίες των χερσαίων και θαλασσίων μεταφορών»,

- η ομάδα εμπειρογνωμόνων «αειφόρος διαχείριση και ποιότητα του ύδατος» και «αειφόρος διαχείριση των θαλασσίων οικοσυστημάτων»,

- η ομάδα εμπειρογνωμόνων «πλανητική μεταβολή, κλίμα και βιοποικιλότητα»,

- η ομάδα εμπειρογνωμόνων «η πόλη του μέλλοντος και η πολιτιστική κληρονομιά»,

- η ομάδα εμπειρογνωμόνων «καθαρότερα ενεργειακά συστήματα» και «οικονομική και αποδοτική ενέργεια»,

- η ομάδα εμπειρογνωμόνων «βελτίωση της κοινωνικοοικονομικής γνωστικής βάσης»,

- η ομάδα εμπειρογνωμόνων «ελεγχόμενη θερμοπυρηνική σύντηξη»,

- η ομάδα εμπειρογνωμόνων «πυρηνική σχάση»,

προκειμένου να την συμβουλεύουν σχετικά με το περιεχόμενο και τον προσανατολισμό των κεντρικών δράσεων ή των ομάδων κεντρικών δράσεων που περιλαμβάνονται στα ειδικά προγράμματα.

Άρθρο 2

Κάθε μία από τις ομάδες εμπειρογνωμόνων:

- προτείνει προσανατολισμούς για τον καθορισμό των προγραμμάτων εργασίας (όπου συμπεριλαμβάνεται ο προγραμματισμός των προσκλήσεων υποβολής προτάσεων, τα κριτήρια που πρέπει να χρησιμοποιούνται για την αξιολόγηση των έμμεσων δράσεων ΕΤΑ και, όταν είναι δυνατόν, ο καθορισμός ποσοτικών ή επαληθεύσιμων επιστημονικών και τεχνικοοικονομικών στόχων για την επίτευξη των στόχων των κεντρικών δράσεων ή των ομάδων κεντρικών δράσεων),

- διατυπώνει παρατηρήσεις σχετικά με το στρατηγικό χαρακτήρα των προς ανάληψη εργασιών και την αξιοποίησή τους, καθώς και σχετικά με την ανάλυση των παραχθέντων αποτελεσμάτων, ενόψει ενδεχομένου επαναπροσανατολισμού των προγραμμάτων εργασίας.

Άρθρο 3

1. Οι ομάδες εμπειρογνωμόνων συγκροτούνται από την Επιτροπή κατά εξισορροπημένο τρόπο, λαμβανομένης υπόψη της γεωγραφικής προέλευσης και του πεδίου προέλευσης των μελών τους (ιδίως από τους κύκλους της βιομηχανίας και των υπηρεσιών, από το περιβάλλον της έρευνας και της καινοτομίας, των χρηστών και των δημόσιων ρυθμιστικών αρχών και από τους κοινωνικοοικονομικούς κύκλους). Η Επιτροπή επιδιώκει επίσης για τον ίδιο λόγο να εξισορροπήσει με τον καλύτερο τρόπο τη συμμετοχή γυναικών και ανδρών.

2. Η διαδικασία που ακολουθείται για την επιλογή των μελών των ομάδων εμπειρογνωμόνων, καθώς και τα ειδικά προγράμματα, οι κεντρικές δράσεις ή οι ομάδες κεντρικών δράσεων στις οποίες αντιστοιχούν οι ομάδες αυτές, παρατίθενται στο παράρτημα.

Άρθρο 4

1. Τα μέλη των ομάδων εμπειρογνωμόνων διορίζονται μεμονωμένα από την Επιτροπή για χρονικό διάστημα δύο ετών. Ο διορισμός αυτός δύναται να ανανεωθεί άπαξ, για μέγιστο χρονικό διάστημα δύο ετών.

Τα μέλη των ομάδων παραμένουν εν ενεργεία έως την αντικατάστασή τους ή την ανανέωση της θητείας τους.

Όταν ένα μέλος μιας ομάδας δεν είναι πλέον σε θέση να συνεισφέρει αποτελεσματικά στις εργασίες της ομάδας αυτής, καθίσταται μέλος επιτροπής προγράμματος ή υποβάλλει την παραίτησή του, η Επιτροπή διορίζει αντικαταστάτη για το εναπομένον χρονικό διάστημα της θητείας, σύμφωνα με τη διαδικασία που παρατίθεται στο παράρτημα.

2. Τα ονόματα των μελών των ομάδων εμπειρογνωμόνων δημοσιεύονται στην Επίσημη Εφημερίδα των Ευρωπαϊκών Κοινοτήτων.

3. Στα μέλη των ομάδων εμπειρογνωμόνων επιστρέφονται τα έξοδα ταξιδίου και διαμονής τους, βάσει των διατάξεων που ισχύουν στο πλαίσιο της Επιτροπής.

4. Η Επιτροπή διορίζει τον πρόεδρο και τον αντιπρόεδρο κάθε μίας από τις ομάδες εμπειρογνωμόνων μεταξύ των μελών τους. Ο αντιπρόεδρος δεν δύναται να έχει την ίδια γεωγραφική προέλευση, ούτε το ίδιο πεδίο προέλευσης όπως ο πρόεδρος.

Βρυξέλλες, 22 Οκτωβρίου 1998.

Για την Επιτροπή

Ιdith CRESSON

Μέλος της Επιτροπής

(1) COM (1998) 305 τελικό.

(2) COM (1998) 306 τελικό.

ΠΑΡΑΡΤΗΜΑ

Α. Διαδικασία που ακολουθείται για την επιλογή των μελών των ομάδων εμπειρογνωμόνων

1. Ενόψει της συγκρότησης των ομάδων εμπειρογνωμόνων για τις κεντρικές δράσεις ή τις ομάδες κεντρικών δράσεων που παρατίθενται στο σημείο Β, η Επιτροπή συγκεντρώνει τις υποψηφιότητες:

- που είναι ήδη καταγεγραμμένες από την Επιτροπή στο πλαίσιο άλλων διαδικασιών,

- που είναι κατατεθειμένες από τα κράτη μέλη και από τα συνδεδεμένα κράτη,

- που έχουν συλλεγεί κατόπιν πρόσκλησης υποβολής υποψηφιοτήτων, δημοσιευμένης στην Επίσημη Εφημερίδα των Ευρωπαϊκών Κοινοτήτων.

Οι υποψηφιότητες μπορούν να αποστέλλονται από τον ίδιο τον υποψήφιο ή από τον οργανισμό στον οποίο απασχολείται. Γίνονται επίσης δεκτές οι υποψηφιότητες που προέρχονται από επιστημονικούς, επαγγελματικούς, βιομηχανικούς ή κοινωφελείς οργανισμούς, υπό την επιφύλαξη της συμφωνίας της προτεινόμενης προσωπικότητας.

Οι υποψηφιότητες υποβάλλονται σε μία από τις επίσημες γλώσσες των Ευρωπαϊκών Κοινοτήτων. Περιλαμβάνουν κάθε έγγραφο το οποίο επιτρέπει την πιστοποίηση της επαγγελματικής πείρας και των προηγμένων ικανοτήτων (παραδείγματος χάριν, λεπτομερές βιογραφικό σημείωμα).

2. Για το διορισμό των μελών των ομάδων εμπειρογνωμόνων, η Επιτροπή αξιολογεί το σύνολο των υποψηφιοτήτων σε συνάρτηση με τα ακόλουθα κριτήρια επιλογής:

- την ικανότητα του υποψηφίου σε ένα ή περισσότερα σχετικά πεδία,

- την ικανότητα του υποψηφίου να προβλέπει τις επιστημονικές και τεχνολογικές προοπτικές έναντι των κοινοτικών πολιτικών,

- τη δεοντολογική ακρίβεια του υποψηφίου.

Βάσει της αξιολόγησης αυτής, η Επιτροπή διορίζει τα μέλη των ομάδων εμπειρογνωμόνων, τηρουμένων των διατάξεων του άρθρου 3 παράγραφος 1 της απόφασης και του σημείου Β του παραρτήματος.

Τα μέλη που διορίζονται από την Επιτροπή κατ' αυτόν τον τρόπο δεν δύνανται να είναι μέλη περισσοτέρων της μιας ομάδας εμπειρογνωμόνων.

Β. Ειδικά προγράμματα, κεντρικές δράσεις ή ομάδες κεντρικών δράσεων στις οποίες αντιστοιχούν οι ομάδες εμπειρογνωμόνων

>ΘΕΣΗ ΠΗΝΑΚΑ>